Fis-17 ta' Ġunju 2016, il-Kunsill approva abbozz ta' rakkomandazzjonijiet u opinjonijiet dwar il-politika ekonomika u fiskali tal-istati membri. L-approvazzjoni tat-testi hija fażi ewlenija tas-"Semestru Ewropew", proċess annwali ta' sorveljanza tal-politika . Rakkomandazzjonijiet li jkopru l-politika ekonomika u fiskali kif ukoll l-impjiegi ser jintbagħtu lill-Kunsill Ewropew biex jiġu approvati fil-laqgħa tiegħu fit-28 u d-29 ta' Ġunju. Il-Kunsill mistenni jadottahom formalment fit-12 ta' Lulju 2016. F'Marzu, il-Kunsill Ewropew approva l-prijoritajiet tal-politika għas-Semestru Ewropew 2016, kif identifikati mill-Kummissjoni fl-istħarriġ annwali tagħha dwar it-tkabbir: it-tnedija mill-ġdid tal- ħidma fuq għall-modernizzazzjoni tal-ekonomiji Ewropej; It-twettiq ta' politika fiskali responsabbli. Proċess annwali Is-Semestru Ewropew jinvolvi sorveljanza simultanja tal-politika ekonomika, fiskali u tal-impjiegi tal-istati membri matul perjodu ta' sitt xhur kull sena. Fid-dawl tal-gwida politika mogħtija kull sena mill-Kunsill Ewropew f'Marzu, l-istati membri jippreżentaw f'April ta' kull sena: Programmi nazzjonali ta' riforma għall- tagħhom. Dawn jistipulaw xenarju makroekonomiku fuq perjodu medju ta' żmien, miri nazzjonali għall-implimentazzjoni tal-istrateġija "Ewropa 2020" għall-impjiegi u t-tkabbir, l-identifikazzjoni tal-ostakli ewlenin għat-tkabbir, u miżuri għal inizjattivi li jtejbu t-tkabbir fuq medda qasira ta' żmien. Programmi ta' stabbiltà u konverġenza għall- politika fiskali tagħhom. Il-pajjiżi taż-żona tal-euro jippreżentaw programmi ta' stabbiltà, filwaqt li l-istati membri mhux fiż-żona tal-euro jippreżentaw programmi ta' konverġenza. Il-programmi jistipulaw objettivi baġitarji fuq perjodu medju ta' żmien, is-suppożizzjonijiet ewlenin dwar l-iżviluppi ekonomiċi mistennija, deskrizzjoni ta' miżuri tal-politika fiskali u ekonomika, u analiżi ta' kif bidliet fis-suppożizzjonijiet ser jaffettwaw il-pożizzjonijiet fiskali u tad-dejn. Imbagħad il-Kunsill japprova rakkomandazzjonijiet u opinjonijiet speċifiċi għall-pajjiżi, biex jiġu approvati mill-Kunsill Ewropew. Huwa jagħti spjegazzjonijiet f'każijiet fejn ir-rakkomandazzjonijiet ma jikkorrispondux ma' dawk proposti mill-Kummissjoni. Ir-rakkomandazzjonijiet Ir-Rakkomandazzjonijiet Speċifiċi għall-Pajjiżi tal-2016 huma indirizzati lil 27 mit-28 stat membru tal-UE. Biex jiġu evitati rakkomandazzjonijiet doppji m'hemm l-ebda Rakkomandazzjoni Speċifika għall-Pajjiż għall- Greċja , peress li hija soġġetta għal sorveljanza msaħħa tal-politika taħt programm ta' aġġustament ekonomiku. F'dak li għandu x'jaqsam mal- Portugall u Spanja , it-testi tar-Rakkomandazzjonijiet Speċifiċi għall-Pajjiżi ser jiġu ffinalizzati f'Lulju u indirizzati b'mod konsistenti mal-passi li għandhom jittieħdu taħt il-proċedura ta' defiċit eċċessiv tal-UE. F'Marzu 2016, il-Kunsill adotta abbozz ta' rakkomandazzjoni speċifika dwar il-politika ekonomika taż- żona tal-euro . Huwa għamel dan fi stadju aktar bikri milli fis-snin ta' qabel, sabiex iqis aktar il-kwistjonijiet taż-żona tal-euro meta japprova r-rakkomandazzjonijiet speċifiċi għall-pajjiżi. Is-Semestru Ewropew 2016 ser jagħlaq b'rakkomandazzjonijiet speċifiċi għall-pajjiżi fit-12 ta' Lulju. L-abbozz ta' rakkomandazzjonijiet tal-Kunsill jista' jinstab fid-dokumenti li ġejjin: l-Awstrija il-Belġju il-Bulgarija il-Kroazja Ċipru ir-Repubblika Ċeka id-Danimarka il-Finlandja il-Ġermanja il-Latvja il-Litwanja il-Lussemburgu il-Polonja il-Portugall ir-Rumanija is-Slovakkja is-Slovenja Spanja l-Iżvezja ir-Renju Unit Ara l-paġna tal-laqgħa